b"\n_START_ARTICLE_\nLommila\n_START_PARAGRAPH_\nLommila (ruots. Gloms) on kyl\xc3\xa4 Espoossa, Muuralan ja Bemb\xc3\xb6len v\xc3\xa4liss\xc3\xa4, l\xc3\xa4hell\xc3\xa4 Turunv\xc3\xa4yl\xc3\xa4n ja Keh\xc3\xa4 III:n risteyst\xc3\xa4. Lommilan pinta-ala on noin 1,3 neli\xc3\xb6kilometri\xc3\xa4. Lommilan yhteydet ovat hyv\xc3\xa4t Espoon keskukseen, Lepp\xc3\xa4vaaraan ja Pohjois-Espooseen. Lommilan palveluihin kuuluu huonekalu-, varaosa- ja autokauppoja, automaattiasemia sek\xc3\xa4 pikaruokaravintola McDonald's, mutta asukkaita siell\xc3\xa4 on hyvin v\xc3\xa4h\xc3\xa4n. Lommilassa on Suomen vanhin Ikea, joka avattiin 1996."